ΓΡΑΠΤΗ ΕΡΩΤΗΣΗ E-1089/02

υποβολή: Emmanouil Bakopoulos (GUE/NGL) προς την Επιτροπή

(18 Απριλίου 2002)

Θέμα: Παράνομη εισαγωγή σκυλιών στο Βέλγιο

Σε εκπομπή της γαλλικής τηλεόρασης στις 22 Μαρτίου 2002, παρουσιάστηκε ρεπορτάζ σύμφωνα με το οποίο εισάγονται παράνομα στο Βέλγιο σκυλιά από ανατολικές χώρες. Τα σκυλιά έρχονται στο Βέλγιο από χώρες όπως η Σλοβακία και η Ουκρανία και έπειτα πωλούνται σε συγκεκριμένα μαγαζιά προς το αντίτιμο των 30 με 75. Το μαγαζί ύστερα αναλαμβάνει να βγάλει ταυτότητα (pedigree) στο σκυλί, καθιστώντας το έτσι προϊόν προς εξαγωγή σε όλη την Ένωση και μεταπουλάει σε τιμές μέχρι και 500.

Πέρα από την παρανομία αυτού του εμπορίου, το πρόβλημα είναι πως πολύ συχνά πολλά σκυλιά είναι άρρωστα, με συνέπεια το ποσοστό θνησιμότητας να είναι πολύψηλό.

Ερωτάται λοιπόν η Επιτροπή εάν έχειπόψη της αυτό το παράνομο εμπόριο, και εάν σκοπεύει στο μέλλον να μεριμνήσει έτσι ώστε να προστατευτούν και οι καταναλωτές αλλά και τα σκυλιά πουποφέρουν από αυτό το εμπόριο.

Απάντηση του κ. Byrne Εξ ονόματος της Επιτροπής

(05 Ιουνίου 2002)

Η Επιτροπή έλαβε γνώση, από τα μέσα ενημέρωσης, για τις παράνομες εισαγωγές σκύλων από ανατολικές χώρες στην Κοινότητα και το σχετικό παράνομο εμπόριο που είναι επιζήμιο τόσο για τους καταναλωτές όσο και για τα ίδια τα ζώα. Για την αντιμετώπιση αυτού του είδους των προβλημάτων, η Επιτροπή τα τελευταία έτη επιχειρεί να θέσει σε εφαρμογή περιοριστικές διατάξεις με σκοπό τη ρύθμιση της κυκλοφορίας των ζώων στο έδαφος της Ένωσης τόσο σε σχέση με το εμπόριο όσο και με τα άτομα που συνοδεύονται από ζώα συντροφιάς στις μετακινήσεις τους.

Το κύριο κοινοτικό μέσο που διέπει το εμπόριο σκύλων που προέρχονται από τρίτες χώρες είναι η οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρουςγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δενπόκεινται, όσον αφορά τους όρουςγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(1).

Η εν λόγω οδηγία κάνει, στο κεφάλαιο III, έναν παραλληλισμό μεταξύ των διατάξεων για το διακοινοτικό εμπόριο των ζώων και τις εισαγωγές από τρίτες χώρες.

Ωστόσο, οι ισχύουσες κοινοτικές διατάξεις στον κλάδο τηςγειονομίας και, πιο συγκεκριμένα, η οδηγία 92/65/ΕΟΚ, εφαρμόζονται μόνο στις συναλλαγές εμπορικής φύσεως. Είναι σαφές ότι στο πλαίσιο που εξετάζεται οι εισαγωγές γίνονται λαθραία και, κατά συνέπεια, δενπάγονται στην κοινοτική νομοθεσία για το εμπόριο ζώων.

Για την αντιμετώπιση του πιο συγκεκριμένου προβλήματος της παράνομης εισαγωγής σκύλων στην Κοινότητα,ποβλήθηκε στο Κοινοβούλιο και στο Συμβούλιο τροποποιημένη πρόταση σχετικά με τουςγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)(2).

Ενώ ο πρωταρχικός στόχος της εν λόγω πρότασης είναι η ρύθμιση των μη εμπορικών μετακινήσεων ιδιωτών που συνοδεύονται από ζώα, αποδείχτηκε απαραίτητη η ευθυγράμμιση των εφαρμοζόμενων διατάξεων για τις εμπορικές συναλλαγές με τις ρυθμίσεις που καλύπτουν τις μη εμπορικές μετακινήσεις ώστε να μην εμφανίζονται οι εμπορικές μετακινήσεις ως μη εμπορικές μετακινήσεις ζώων συντροφιάς.

Η εν λόγω πρόταση εγκρίθηκε σε πρώτη ανάγνωση κατά τη σύνοδο της ολομέλειας του Κοινοβουλίου στις 2 και 3 Μαΐου 2001 και θα αποτελέσει προσεχώς το αντικείμενο κοινής θέσης.

(1) ΕΕ L 268 της 14.9.1992.

(2) ΕΕ C 270 E της 25.9.2001.